cyanic-selkie/wikianc huggingface dataset:
Risør
Historie
I sin bok om Risørs historie diskuterer Victor Norman Risørs tilblivelse. Hollendernes behov for trelast var årsaken til at norske byer og ladesteder spratt opp som paddehatter på 15- og 1600-tallet. Han nevner Sandefjord, Larvik, Porsgrunn, Brevik, Kragerø, Risør, Arendal og Grimstad. Hver av dem har sin egen historie, men i et større perspektiv er de like. Byene oppsto fordi hollenderne ikke hadde tid eller råd til å dra langt inn i fjordene for å laste trelast og tømmer hos bøndene. De kunne risikere å bli liggende dager og uker og vente på vestavind for å komme ut fjorden igjen. Dette var dårlig utnyttelse av et kostbart havgående skip. I 1648 var det nærmere 400 nederlandske skip som seilte fast på Norge. I løpet av et år skulle de gjerne gjøre to, tre eller fire turer fram og tilbake over Nordsjøen.
Tvilling-ladestedene Arendal og Risør fikk sin selvstendighet med status som kjøpsteder i 1723. Disse byene hadde da lenge vært underlagt Kristiansand som ladesteder. I den første tiden ble byen kalt Øster-Risør, for ikke å bli forvekslet med Vester-Risør ved Mandal.
Severdigheter
Risør Undervannspostkontor ligger på fire meters dyp utenfor Dampskipsbrygga i byen. Det startet i 2004 etter idé av Risør undervannsklubb.
Stangholmen
Fram til 1959 hadde 8 fyrvokterfamilier sitt hjem på Stangholmen kortere eller lengre tid. En av fyrvokterne, Theodor Neumann og hans familie, bodde på Stangholmen fra 1929.
Galadriel
Utenom dette er hun bærer av den ene av de tre alveringene. Hun bærer Nenya, den hvite ring, vannets ring. Etter at den ene ringen er til intetgjort ebber kreftene hennes ut og hun reiser til slutt over havet fra Gråhavnene.
Markian
Bakgrunn
Markian ble født i Trakia eller i Illyria. Han tilbrakte sine første år som en ubetydelig soldat og tjenestegjorde i 19 år under generalene Ardaburius og Aspar, og deltok i krigene mot perserne og vandalene. I 431 ble han tatt til fange av vandalene i kampene nær Hippo Regius og ført fram for vandalenes konge Geiserik og ble frigitt ved at han sverget på å aldri igjen kjempe mot vandalene.
Nawal El Saadawi
Karriere
Saadawi aksepterte da et tilbud om å undervise ved Duke University, ved instituttet for asiatiske og afrikanske språk, i den amerikanske delstaten Nord-Carolina, samt ved University of Washington som ligger i Seattle i Washington. Saadawi hadde siden den gang flere forskjellige verv ved en rekke prestisjetunge høyskoler og universiteter, inkludert universitetet i Kairo, Harvard, Yale University, Columbia, Sorbonne, Georgetown, Florida State University og ved University of California i Berkeley.
Markian
Ignorerte vestriket?
Kort tid før Attilas død i 453 var stridighetene mellom ham og Marikan blusset opp igjen, men den mektige hunerkongen døde før åpen krig brøt ut. Markian hevdet at han så Attilas bue bli brukket foran ham i en drøm, og noen få dager senere fikk han ord om at hans store fiende var død.
Nawal El Saadawi
Saadawi på norsk
To romaner av Saadawi er oversatt til norsk:
Tullingen
Teksten
men aldri er der kjempet så hårdt som i dag. Den onde barnefarsott kom fra byen også dit. Nå strider deres kjære gutt den siste store strid. Så ærlig og trofast, så puslet og sen. Blant guttene i skolen var han alle til narr, dess mer han vokste hjertet fast hos mor og hos far. bestandig lød det: «Tullingen kan ikke være med». Og Tullingen sto stille og tenkte på mor, og gjemte i sitt hjerte de grusomme ord hvor brennende og dype sår et sådant ord kan få. De så ei hvor han lengtet å komme dem nær og få sin del i barnets lek hvor de var ham kjær. og de var i hans sinn da han den siste bønnen ba. Med møye og med smerte han hvisket det frem: «Gud la den onde sykdom ikke komme til dem». Hun kysser ham ennu en gang for snart så er det slutt. - «Men gruer du da ikke for dødens mørke port?» - «Å nei da mor, en to-tre tak så er det verste gjort». å, ja du men hos Jesus, der samles vi til sist. Nå er det også over et smil på leppen ler: «Nå slipper de å kalle meg for Tullingen mer».
Vegårshei
Natur og geografi
Vegårshei er en kommune med mye skog og vann. Vegårvassdraget med innsjøen Vegår må nevnes.
Laura Ingalls Wilder
Slutten på Lauras liv
Da Laura var 87 år gammel tok hun sin første flytur. Da dro hun for å besøke Rose som for mange år siden slo seg ned i Danbury, Connecticut. Tidligere på året sa hun at hun stort sett var oppegående, tok seg av posten, gikk i kirken, lagde mat og gjorde rent, men at det var dager hun måtte ligge for å la det gamle, trette hjertet sitt få hvile. Hun likte å se Roses hus og hvordan hun levde. Til høsttakkefesten i 1956 kom Rose på besøk. Hun så med én gang at Laura ikke var frisk og fikk henne på sykehus. Der ble det oppdaget at Laura hadde diabetes. Noen måneder senere, den 7. februar 1959, fylte Laura 90 år. Hun var nå blitt syk av en komplisert form for diabetes. Da fødselsdagen hennes nærmet seg kom det brev fra hele verden. Barn farget, klippet og limte og lagde spesielle hilsener til Laura. Med hjelp fra blant annet lærerne sendte de gratulasjonene avgårde. Men bare tre dager senere, den 10. februar 1957, sovnet Laura inn. Laura hadde opplevd alt; utviklingen fra hest og vogn til tog til bil til fly, hun opplevde hvordan det var å leve i de siviliserte skogene, hvordan det var å leve sammen med indianere, hvordan det var å bo i byer på kanten av sivilisasjonen; hun så på byggingen av jernbanen i vilt, ubebodd landskap og gårder og gårdsbruk som grodde opp av det nye landet – Laura Ingalls Wilder hadde sett og opplevd alt. Gjennom Lauras klare minner, skarpe observasjonsevne og store fortellerglede kan man fremdeles oppleve pioner-vesten slik hun gjorde det.
Farout Fishing
Middels terningkast med 3 og 4 ble det i Dagbladet, Tromsø, Nordlands Framtid, Bergensavisen og Demokraten—med varierende beskrivelser. Helge Matland i Tromsø mente at til tross for terningkast 4 var Farout Fishing «noe av det bedre vi har hørt på lang tid innenfor de mer knallharde formene for rock». Både Dagbladet og Demokraten mente at gruppa ikke profiterte på å etterligne «visse thrash-bjeff fra det tyske metallmiljøet». Verre var mottakelsen i Rana Blad med 2 plater, og Hamar Arbeiderblad med terningkast 1 og konklusjonen: «Plata må da være nesten like dårlig som debuten til Rune Rudberg».
Vortebiter
Vortebiter, Decticus verrucivorus, er et insekt i familien løvgresshopper. Den er 25-45 mm lang (eggleggingsrøret hos hunnen ikke medregnet); hunnen blir størst. Arten skilles fra grønn løvgresshoppe ved at den aldri er rent grønn. Disse insektene er blant de største og tyngste i norsk fauna. Vortebiterem er oftest grønn med små, mørke flekker, men mørke eller gråbrune individer kan forekomme. Hos hunnen vender dessuten leggebrodden oppover. Antennene og vingene er noe kortere enn hos grønn løvgresshoppe. Som hos denne gir fargen ypperlig kamuflasje, og til tross for størrelsen er den derfor vanskelig å få øye på. Mer enn grønn løvgresshoppe foretrekker vortebiteren som regel å bruke de kraftige bakbena til å hoppe fremfor å fly.
Gravhaug
I bronsealderen var det vanligst med gravrøyser av stein, mens de fleste gravhaugene i Norge er fra jernalder og vikingtid. Den 15 meter høye Raknehaugen i Ullensaker i Akershus fylke regnes som en av de største gravhaugene i Nord-Europa.
Foetus Ex Ore
Organisasjon
Årsmøtet (Sirius Ex Ore) er korets høyeste organ og vedtar korets Vedtekter. Fra årsmøtet utgår Foetus styre, bestående av:
Askim Wolves
Askim Wolves er et amerikansk fotballag med base i Askim kommune i Østfold og ledes idag av et eget styre og trener Jan Arild Kirkerud.
Alfa Romeo 2000
Alfa Romeo 2000 er en personbil produsert av den italienske bilprodusenten Alfa Romeo mellom 1958 og 1962. Modellen ble første gang presentert på bilutstillingen i Torino i 1957, og erstattet Alfa Romeo 1900. De største forskjellene var et større og mer moderne karosseri samt en femtrinns girkasse.
Tvedestrand
Bosetning
Folketallet i kommunen avtok frem til 1970, men har vist økning siden den tid. Tettstedet og administrasjonssenteret Tvedestrand har innbyggere per 1. januar, og ligger innerst i Oksefjorden, i en trang gryte. Fra kaiene fører to gater opp til forretningsstrøket med den idylliske Tjenna. Bosetningen er spredt innover landet, med mange tettbebyggelser langs kysten: Sagesund, Dypvåg, Gjeving på fastlandet og Lyngør, Sandøy og Borøya. Flere øyer har ennå fast bosetning. I hele kommunen bor det rundt 6 000 innbyggere.
Skoler
Kommunen har seks barneskoler: Dypvaag skole, Holt skole, Gjeving skole (nedlagt 2012), Vestre Sandøya skole, Songe skole og Tvedestrand skole (i Tvedestrand sentrum). I Tvedestrand by finnes også kommunens ungdomsskole, Lyngmyr skole, og en av de tre avdelingene til Tvedestrand videregående skole. De to andre avdelingene er lokalisert i Holt. Risøy Folkehøyskole ligger på Risøya nær grensa til Risør. MOTIO akademiet for dans ligger midt i Tvedestrand by, et ettårig utdanningstilbud for dans og musikal.
Høyvelbårenhet
Etter at adelens offentlig-rettslige stilling bortfalt i Tyskland i 1918 har tiltaleformen ikke lenger noen formell stilling der, men brukes fortsatt som en høflighetsform. De eneste suverene herskerne som bruker tiltaleformen i dag er fyrstene av Liechtenstein og Monaco.
Ebola
Ebola er et virus i filoviridaefamilien. Sykdommen som forårsakes av viruset kalles hemoragisk (blødende) feber, og er karakterisert ved kraftige blødninger fra kroppsåpninger. Viruset smitter fra infiserte dyr eller ved direkte kontakt med syke personer. Viruset smitter ikke via luft. Sykdommen opptrer som regel i epidemier og har en meget høy dødelighet (25 %–90 %). Dødeligheten varierer etter hvilken form for ebola det er og kvaliteten på helsestell de syke får.
Symptomer og sykdomsforløp
Symptomene på smitte er høy feber, intens sløvhet, muskelsmerter, hodepine og sår hals. Disse blir ofte fulgt av oppkast, diaré, utslett, nedsatt nyre- og leverfunksjon, og i noen tilfeller kraftige indre og ytre blødninger, blant annet fra nese, munn og tarm. Inkubasjonstiden er 2–21 dager.
Carl Teike
Carl Albert Hermann Teike (født 5. februar 1864, død 22. mai 1922) var en tysk komponist som skrev over 100 militærmarsjer og 20 konsertverk.
Serj Tankian
Tankian er mest kjent som vokalist i bandet System of a Down, der han også spiller keyboard og gitar på enkelte sanger. Han startet bandet sammen med Daron Malakian etter at Soil ble splittet. Shavo Odadjian, som var manager fra tiden i Soil ble med som bassist da Malakian og Tankian bestemte seg for å lage et nytt band med navnet «Victims of a Down», etter et dikt Malakian hadde skrevet, men Odadjian syntes at System var et mye sterkere ord, og bandet ble derfor kalt System of a Down. Ontronik «Andy» Khachaturian ble med på trommer. Etter tre år ble Khachaturian byttet ut med John Dolmayan, fordi Khachaturian hadde skadet hånden. Tankian har gitt ut fem album sammen med System of a Down og fem soloalbum.
I 2001 etablerte Tankian sitt eget lille plateselskap, Serjical Strike. Et av prosjektene der startet han sammen med Arto Tuncboyaciyan. Tankian har sammen med Audioslave-gitarist Tom Morello dannet organisasjonen Axis of Justice som skal motivere unge til å følge med i politikken. I 2003 ledet de en demonstrasjon der de delte ut matpakker til fattige.
Grå flatvikler
Utbredelse
Arten har en nordlig utbredelse i Europa og er kjent fra Storbritannia, Tyskland, Polen, Baltikum og de nordiske landene. Dessuten finnes den i Nord-Amerika. I Norge er den funnet spredt nord til Finnmark og forekommer sannsynligvis over hele landet.
Curtiss P-36 Hawk
Bakgrunn
Etter forbedringer og installasjon av en 9 sylindret Wright XR-1820-39 Cyclone radialmotor, bestilte US Army Air Force en forsøksserie på tre fly under betegnelsen Y1P-36. Disse hadde en 14 sylindret Pratt & Whitney R-1830-13 Twin Wasp radialmotor på 1050 hk. Testene var tilfredsstillende. Flyet oppnådde en hastighet på 474 km/t (294,5 mph), og testpilotene skrøt av flyegenskapene. Dette resulterte i en bestilling på 210 fly, hvorav 177 P-36A, 31 P-36C og prototyper av XP-40 og XP-42. Leveransene begynte i april 1938. Ved det japanske angrepet på flåtebasen Pearl Harbor i desember 1941, gikk minst 4 av dem til motangrep og oppnådde en viss suksess.
P-36 Hawk 75A-1,2,3,4
Frankrike var den største kjøperen og bestilte i alt 730 stk, bestående av 100 stk Hawk 75A-1 (Pratt & Whitney R-1830-SC3-G), 100 Hawk 75A-2 (samme motor, kraftigere bevæpning), 135 Hawk 75A-3 (samme motor) og 395 Hawk 75A-4 (Wright GR-1820-G205A Cyclone). Ved Frankrikes fall i juni 1940 var imidlertid alle A-1 og A-2 flyene levert, men bare totalt 91 A-3 og A-4. De franske flyene som ennå var intakte ble også solgt av tyskerne til Finland. De som ennå ikke var levert fra fabrikken ved det franske sammenbruddet (227 stk), ble isteden levert til Royal Air Force, som gav dem navnet Mohawk. Mange av disse ble sendt til India, hvor de ble brukt på Burmafronten inntil slutten av 1943. Noen Mohawk ble også levert til Sør-Afrika og Portugal.
Jim Garrison
Opptakten
Det var senator Russell Long som i 1966 overbeviste statsadvokat Garrison om at attentatet mot Kennedy aldri i verden kunne vært utført av bare én mann. Garrison ble samtidig gjort oppmerksom på gjentatte anklager fra en Jack Martin, som hevdet at flygeren David W. Ferrie hadde forbindelser til attentatet mot president Kennedy.
David Ferrie
I november 1960 ble Ferrie assosiert med New Orleans-kontoret av Frente Revolucionario Democratico, en CIA-støttet organisasjon.
Martins anklager
På kvelden 22. november 1963 var Guy Banister og Jack Martin ute på byen og drakk i New Orleans. På vei tilbake kom de i krangel over et gevær som hadde forsvunnet. Banister ble forbannet og skjøt Martin flere ganger med sin magnumrevolver. Martin overlevde, men havnet på sykehus.
FBI avhørte Martin allerede 25. november 1963. Han fortalte dem at Ferrie hadde hypnotisert Oswald til å myrde Kennedy. FBI betraktet Martin som upålitelig. De avhørte også Ferrie to ganger om saken, og 20 andre personer som var navngitt i tilknytning til anklagene. FBI konstaterte at de ikke hadde substans nok til å reise sak mot Ferrie.
Saken løst?
Statsadvokat Garrison startet sin etterforskning høsten 1966. Guy Banister var død av hjerteattakk i 1964, og Garrison avhørte derfor Jack Martin på nytt i desember 1966. Martin gjentok sine anklager. Garrison avhørte også Ferrie, som døde kort tid etter (februar 1967). Ifølge rettslegen døde Ferrie av naturlige årsaker.
Etter Ferries død kontaktet forsikringsmannen Perry Russo statsadvokat Garrison og fortalte at han hadde kjent Ferrie siden tidlig sekstitall. Russo hevdet at Ferrie hadde planer om å myrde presidenten. Han forklarte at han hadde overhørt at Ferrie planla attentatet sammen med en hvithåret, distingvert mann som ble kalt Clay Bertrand. Russo identifiserte senere denne personen som forretningsmannen Clay Shaw fra New Orleans. Shaw var tidligere major i den amerikanske hær, og hadde tjenestegjort i Generalstaben under andre verdenskrig, før han startet som forretningsmann i 1946.
Saken mot Shaw
Statsadvokat Garrison var overbevist om at en gruppe høyreaktivister, inkludert Ferrie, Banister og Shaw, var involvert i en konspirasjon med CIA for å myrde Kennedy – fordi han ville inngå fredsavtaler med Cuba og Vietnam. Garrison var også overbevist om at de tre ville la Oswald i stikken som syndebukk.
Norgesmesterskapet i fotball for menn 1918
Finale
13. oktober, Marienlyst, Drammen. Dommer Ragnvald Smedvik, Frigg
Ropalomeridae
Ropalomeridae er en artsfattig familie av fluer som lever i den Neotropiske region, som omfatter Sør- og Mellom-Amerika, nord til Mexico. Én art, Kroeberia floridensis, lever så langt nord som Florida.
Levevis
Lite er kjent om biologien til disse fluene, men det er trolig at larvene utvikler seg i ulike slags råtnende plantemateriale. De voksne fluene blir tiltrukket til gjærende stoffer. De kraftige beina og små vingene tyder på at disse fluene gjerne løper mer enn de flyr. Ingen av artene er kjent som skadedyr.
Valle
Kulturminner
Når det gjelder løse kulturminner fra bondekulturen er Valle (og Setesdal) godt representert i nasjonale samlinger, f.eks. på Norsk Folkemuseum.
Bermuda Bowl
Historie
Turneringen har nå 22 deltakende nasjoner:
Gjennomføring
Turneringen innledes ved at alle lag spiller mot alle (21 runder round robin). Hvert lag spiller 3 kamper daglig á 16 spill. Kampene spilles med standard IMP og VP-beregning.
Semifinalene
Dersom to lag fra samme nasjon er kvalifisert, skal de møtes i semifinalen. Ellers velger det beste laget i round robin turneringen motstander blant de øvrige kvalifiserte. Dette valget må foretas etter at oppsettet for kvartfinalene er foretatt, men før kvartfinalene spilles.
Sultan Aji Muhamad Sulaiman lufthavn
Sultan Aji Muhamad Sulaiman lufthavn (IATA: BPN, ICAO: WALL) ligger på Sepinggan, på grensen mellom Batakan og Bakaran bydeler i Balikpapan. Den er Borneos største flyplass. Lufthavnen har et relativt stort rutenett i Indonesia, og det finnes også direkteruter fra lufthavnen til enkelte destinasjoner på andre øy, som Sulawesi og Java.
Wu Peifu
Zhiliklikken
Feng døde i 1919 og lederskapet av Zhiliklikken ble grepet av Cao Kun med støtte fra Wu Peifu og Sun Chuanfang. Cao og Wu begynte å agitere mot Duan og Anhuiklikken og sendte ut telegrammer som fordømte ham for å samarbeide med Japan. Da de klarte å presse presidenten til å avskjedige Duans viktigste understilte general, Xu Shuzheng, begynte Duan å forberede seg til kamp mot Zhiliklikken. På sin side begynte Cao Kun og Wu Peifu å bygge en bred allianse som favnet alle motstandere av Anhuiklikken. I november 1919 møtte Wu Peifu representanter for Tang Jiyao og Lu Rongting (krigsherrer i Yunnan og Guangxi) i Hengyang, og der undertegnet de en avtale ved navn «Grovutkast for den allierte nasjonale frelsesarme» (救国同盟军草约). Denne ble grunnlaget for den anti-Anhui-alliansen som også skulle omfatte Zhang Zuolin og den mektige Fengtianklikken hans.
Kontroll over Beiyang-regjeringen
Den nye regjeringen i Beijing fikk støtte fra Storbritannia og USA. Li Yuanhong, den siste presidenten med anerkjent legitimitet, ble kalt tilbake til presidentvervet den 12. juni 1922; imidlertid måtte hvert regjeringsmedlem han ville utnevne forhåndsklareres av Wu Peifu. På denne tiden var Wus prestisje og berømmelse langt større enn den hans tidligere mentor Cao Kun hadde, selv om han nominelt var leder for Zhiliklikken. Forholdet mellom dem ble mer anstrengt, men det førte ikke til noen splittelse av Zhiliklikken. Wu forsøkte å tøyle Cao da den sistnevnte begynte med politiske manøvrer for å sikre seg presidentskapet, men han klarte ikke å hindre Cao fra å felle kabinettet og stille Li for riksrett. Cao bedrev så i flere måneder en kampanje for presidensvervet og erklærte til og med åpent at han ville betale 5 000 dollar til enhver parlamentariker som stemte på ham. Den almene fordømmelse av Zhiliklikken var stor, men forhindret ikke at Cao ble valgt til president i oktober 1923.
Catuna
Catuna er en slekt av sommerfugler som tilhører underfamilien Limenitidinae i den store familien flikvinger (Nymphalidae). Gruppen består for det meste av middelsstore, kraftige arter. De er gode flygere og seiler gjerne på stive vinger. Disse artene er tropiske og lever i Afrika.
HTC Advantage X7500
HTC Advantage X7510 er en oppdatert versjon av X7500, med operativsystemet Windows Mobile 6.1 "Manilla" Professional og en 16 GB SSD lagringsenhet. Denne modellen vil få et sekundært VGA-kamera, slik X7500 har, og er planlagt lansert i juni 2011.
Skumsikader
Utseende
Vingene holdes taklagt bakover kroppen i hvile. De fremste, er dekkvinger, mer læraktige og uten et tydelig ribbenett. De bakre vinger er flyvevinger, gjennomskinnelige og er uten farge. Skumsikader er ganske gode til å fly, men bruker vanligvis bare å ta svært korte flygeturer.
Levevis
Skumsikader er best kjent fra nymfestadiet, der de lever i busker, trær og gressenger innhyllet i skummet de selv produserer. Her har de beskyttelse mot fiender og tørker ikke ut selv om solen skulle skinne. Skummet er en væske de utskiller gjennom endetarmsåpningen (anus), denne væsken blandes med luft slik at luftboblene (skum) oppstår. Dette skummet ligner spytt, og er trolig opphav til mange myter og lokalenavn på skumsikadene.
Robert Coffy
Robert Coffy (født 24. oktober 1920 i Le Biot ved Annecy i Frankrike, død 15. juli 1995 i Saint-Zacharie) var en av Den katolske kirkes kardinaler, og erkebiskop av Albi 1974–1985, og av Marseille 1985–1995.
The Wall
Konseptet tar for seg ensomhet, depresjon og isolasjon. Det tok utgangspunkt i Waters' misnøye med å spille konserter på store fotballarenaer, der han følte at kontakten og intimiteten mellom bandet og publikum ble borte. Foranledningen var en konsert i Montréal i 1977, der Roger Waters spyttet på en tilhenger i fremste rekke som oppførte seg temmelig utagerende. (På samme konsert nektet David Gilmour å bli med på det siste ekstranummeret fordi han var misfornøyd med bandets opptreden). Sjokkert over sin egen oppførsel og opplevelsen i Montreal, begynte Waters umiddelbart på det som skulle bli The Wall.
Mottagelse
En CD med konsertopptak av hele The Wall ble gitt ut under navnet Is There Anybody Out There? The Wall Live 1980-81. I tillegg til «What Shall We Do Now» var det også en medley fra andre sanger på The Wall som var ny. Den ble spilt mot slutten av første halvdel under konserten for at scenearbeiderne skulle bli ferdig med å bygge opp muren, og fikk navnet «The Last Few Bricks». På grunn av den omfattende produksjonen ble konsertene bare oppført i noen få større byer i 1980 og 1981. I tillegg fikk Roger Waters med seg en rekke kjente artister til å fremføre The Wall på ruinene av Berlinmuren 21. juli 1990, fem år etter at han selv hadde forlatt Pink Floyd. Konserten ble sendt direkte på TV i 35 land, og opptakene ble utgitt på CD og VHS 10. september 1990 under tittelen The Wall Live in Berlin. Dette var verdens største rockekonsert noensinne.
Pink Floyd
The Wall-turneen i 1980 og 1981 med Pink Floyd, konserten ble kun fremført i fire byer: Los Angeles, New York, London og Dortmund. Konsertene ble fremført mange ganger på samme stedet, og nærmest samtlige konserter var utsolgt. Konsertalbumet Is There Anybody Out There? The Wall Live 1980–81 ble utgitt i et vanlig dobbel-CD-boks og i en limited edition, der CD-ene ligger inni en bok med bilder og intervju av bandmedlemmene og crew.
Roger Waters
Waters besøkte Norge 4 ganger i løpet av turneen: 29. april og 1. mai 2011 og 14. og 15. august 2013, alle gangene på Telenor Arena i Oslo.
Jono El Grande
Verkliste
Kammerbesetninger:
Orkester:
12. århundre f.Kr.
Begivenheter
1159-1141. Globalt redusert årsvekst i henhold til analyse av årringer.
Amphiprion
Eksterne lenker
Clownfish
Olaf Wilhelm Erichsen
Erichsen var av offisersslekt. Hans onkel (morbror) var norsk statsminister i Stockholm Otto Richard Kierulf. Hans farfar var statsråd og marineminister Ole Wilhelm Erichsen. I 1904 ble Erichsen gift med skuespillerinnen Anna Rasmussen. Ekteskapet ble oppløst.
Strange Brew: The Very Best of Cream
Mens The Very Best of Cream er et mer fullstendig samlealbum, fokuserer dette albumet mer på bandets singler.
Marius Pierau
Marius Pierau (født 1. april 1990) er en norsk fotballspiller som spiller på midtbanen til Kongsvinger. Han har tidligere spilt for Skeids junior- og A-lag. Pierau har tidligere vært på utlån hos Lillestrøm SKs andrelag.
System of a Down
System of a Down kjemper for at USA skal fordømme og offisielt akseptere folkemordet på armenerne som ble gjennomført av Det osmanske riket under første verdenskrig. Sangen «P.L.U.C.K» (Politically Lying Unholy Cowardly Killers) handler om dette. System of a Down er stolte over sin armenske opprinnelse, og armensk folkemusikk har en viss innflytelse på noen av sangene. Andre sanger handler om politikk og narkotika.
Finn Ørjan Sæle
Nature's Own
Sæle var blant de første i Norge til å starte opp som selger for det svenske MLM-selskapet Nature's Own. På dette tidspunktet var nettverkssalg lite utbredt i Norge, og sammen med Herbalife opplevde Nature's Own en eksplosiv vekst på slutten av 1990-tallet. Titusenvis av nordmenn ble vervet som selgere, deriblant Sæles mor og onkel. Finn Ørjan Sæle brukte selskapet Action Networking Group AS til å bygge opp sin virksomhet i Nature's Own sammen med Jens Ove Johannessen og Tim Halstensen. I 1998 erklærte Justisdepartmentet at salgsmodellen til Nature's Own var ulovlig. Dette ble senere frafalt og Lotteritilsynet mente også at selskapet opererte på riktig side av loven. I 2003 og 2004 opplevde selskapet kraftig tilbakegang i omsetningen og Sæle begynte snart å se seg om etter nye muligheter.
ThinkSeven
ThinkSeven ble etablert av Sæle og hans kompanjong fra Nature's Own Jens Ove Johannesen sammen med svenskene Peter Jacobsson, Fredrik Wistrand, Hans Lindroth og Ola Bartholdson. Selskapet ble registrert i Luxembourg og skulle tilby mobiltelefoni gjennom selskapet PGOne som i 2002 hadde blitt opprettet som et datterselskap av Nature's Own. Medlemmene ble i hovedsak rekruttert fra nylig kollapsede pyramidespill, og Sæle kjøpte sågar medlemslisten til skandaleselskapet T5PC. ThinkSeven kjøpte i 2003 en større aksjepost i PGOne, men denne ble solgt igjen i 2007. Konseptet ble lansert med en storstilt galla med 6000 personer i Globen i Stockholm i november 2003 hvor bl.a. artistene Per Gessle og Dr. Alban opptrådte, men de første årene gikk selskapet med store underskudd. I 2007 kom den erfarne nettverksmarkedsføreren Edward Ludbrook fra New Zealand inn for å få økonomien på rett kjøl etter at Jacobsson valgte å forlate selskapet. Jacobsson ble senere en sentral figur i nettverksselskapet Kyäni frem til han ble sparket i 2013 som følge av avsløringer i det danske TV-programmet Operation X. I 2006 ble PGOne tvangsavviklet og ThinkSevens satsing på mobilmarkedet strandet samtidig. Ludbrook fikk senere en sentral rolle i Ponzi-svindelen OneCoin.
Wayne’s World 2
Nominasjoner
1994 MTV Movie Awards: Beste kyss: Dana Carvey og Kim Basinger
1994 MTV Movie Awards: Beste On-Screen Duo: Mike Myers og Dana Carvey
Budstikka
Historikk
Mediebedriftenes Landsforening kåret Budstikka til Årets mediehus 2019. I juryens begrunnelse het det:
Den 26. mars 2021 hadde Budstikka for første gang flere digitale abonnementer enn avisabonnementer. Det vil si 10.732 digitale og 10.731 papirabonnementer.
Sørreisa sør
Utvikling i folketallet de senere år:
Hans Herlof Grelland
Hans Herlof Grelland (født 30. oktober 1947) er professor i kvantekjemi ved Universitetet i Agder. Han er også master i filosofi og har skrevet flere bøker innen dette feltet, blant annet om Søren Kierkegaard og hans betydning for Henrik Ibsen og Edvard Munch og om følelsenes filosofi. Grelland er født i Oslo, men tilbragte tidlige barneår i Kina. Han studerte filosofi og realfag ved Universitetet i Oslo 1970-78. 1978-85 var han vitenskapelig assistent i kvantekjemi samme sted. 1985-89 arbeidet han med robotikk og matematisk modellering ved Norsk Kybernetikk AS og Levator AS. Fra 1990 var han ansatt ved Agder ingeniør- og distriktshøgskole, senere Høgskolen i Agder og Universitetet i Agder, knyttet til Institutt for ingeniørvitenskap. Hans hovedinteresser er tolkningsproblemet i kvantefysikken og relativitetsteorien og eksistensfilosofiske spørsmål. Bosted: Grimstad.
2. etappe av Tour de France 2010
I nedstigningen av Stockeu deiset flere ryttere i bakken, blant dem Andy Schleck, Christian Vande Velde og Alessandro Petacchi. Flere velt fulgte og på ett tidspunkt bestod hovedfeltet kun av Fabian Cancellara og Thor Hushovd. De to rytterne bestemte seg for å vente på rytterne som var rammet av veltene i stedet for å ta opp jakten på Chavanel som syklet alene i tet. Etterhvert samlet hovedfeltet seg igjen, men tempoet var lavt, noe som sørget for at Chavanel kunne innkassere etappeseieren og ikle seg den gule ledertrøyen.
Adolf Gundersen
Seinere hadde seks av Gundersens sju sønner arbeid som leger på denne klinikken. En av dem, Gunnar Gundersen (1897–1979), blei valgt til president for American Medical Association i 1958. Også seinere generasjoner har stått sentralt ved Gundersen-klinikken, blant annet sønnesønnen Adolf L. Gundersen, som døde i 2002.
Bibliotek 2.0
Bibliotek 2.0 betyr at bibliotekene vil levere sine tjenester til brukerne på nye måter. Forandringene vil først og fremst gjelde de digitale tjenestene. Det som tidligere ble kalte for katalogen (brukergrensesnittet til bibliotekenes samlinger) vil bli langt rikere og bedre tilpasset brukernes konkrete behov. Brukerne får adgang til langt flere og mer varierte nettbaserte tjenester.
Bakgrunn
En strøm av nye og mer sosiale IKT-anvendelser er på vei inn. Brukerne blir selv produsenter og organiserer selv sine ressurser på nettet. Bibliotek 2.0 beskriver bibliotek som tar i bruk de nye verktøyene – og som dessuten aksepterer tankegangen bak. Verktøyene er digitale, men tankegangen gjelder også de fysiske tjenestene. Bibliotek 2.0 er en bibliotekmodell som legger mindre vekt på hierarki og kontroll, og mer på nettverk, prosjekter og brukermedvirkning.
Raurosfallene
Da Ringens brorskap ble brutt opp, padlet Frodo Lommelun og Samvis Gamgod fra den vestre siden av sjøen til den østre like ovenfor Raurosfallene slik at de måtte bruke all sin styrke for ikke å bli dratt ned i fossfallet av strømningen i vannet. Kort tid etter dette ble Boromirs døde kropp lagt i en annen av alvebåtene, som følget hadde fått i Lórien, av Aragorn, Legolas og Gimli og sent mot fossen, men det virker som om båten overlevde dette fallet, for kort etter ble både båten og Boromirs kropp sett av Faramir ved den lavere elvebredden av Anduin nedenfor fossen. Faramir følte det som i en drøm, men han våknet aldri, og han tok Boromirs kløvene horn fra båten, og hornet var ekte nok og ingen drøm.
Eikeflatvikler
Utseende
En middelsstor (vingespenn 14–18 mm), gulbrun vikler. Arten er svært variabel i fargen og kan være vanskelig å skille fra bjørkeflatvikler (Acleris notana), som også varierer mye. For sikker bestemming av disse to artene er det gjerne nødvendig å dissekere ut kjønnsorganene, men ofte kan eikeflatvikleren kjennes på at den har en liten kvast av svarte skjell i ca. en fjerdedel ut i forvingen. Forvingen har også ofte et brunt siksak-tverrbånd på midten.
Utbredelse
Arten er utbredt over det meste av Europa, unntatt lengst i nord og sørøst. I Norge er den funnet nord til Hordaland.
Abd al-Malik
Kalif
Etter farens død våren 685 ble ʿAbd al-Malik elevert til kalif. Hans troskapsed fulgte i rajab i år 65 (= februar/mars 685). Hijaz, Irak, Fars, Khorasan og tilgrensende områder befant seg på denne tid i ʿAbdallāh ibn az-Zubairs hender.
Rikets gjenopprettelse
Fra Nusaybin dro kalifen via Mosul nedover Tigris. I Jumada l-ula vant han i år 72 (oktober 691) ved Maskin den avgjørende seier over Musʿab ibn az-Zubair, som hadde regjert Irak for sin bror ʿAbdallāh ibn az-Zubair. Samme år begynte Abd al-Malik på byggingen av Klippemoskeen i Jerusalem og sendte en hær under ledelse av Al-Hajjaj ibn Yusuf til Hijaz, og som klarte å ta Mekka med storm. ʿAbdallāh ibn az-Zubair ble drept den 17. Dshumada l-ula 73 (4. oktober 692). Dermed var kalifatets enhet gjenopprettet og umajjadenes makt sikret.
Alta-konflikten
Alta-konflikten eller Altasaken var en politisk strid på 1970-tallet og begynnelsen av 1980-tallet vedrørende utbyggingen av et vannkraftverk i Altaelva i Finnmark.
Folkeaksjonen mot utbygging av Alta-Kautokeinovassdraget hadde 85–100 lokallag og 20,000 medlemmer. I januar 1981 var 800 demonstranter samlet i Stilla, der kraftutbyggingen skulle starte. I en politiaksjon ble demonstrantene fjernet 14. januar 1981. 532 av dem ble arrestert. 800 ble bøtelagt. Det var på tale å la Forsvaret bistå Politiet, men dette satte forsvarsminister Thorvald Stoltenberg en stopper for.
Abd al-Malik
Sønner
ʿAbd al-Malik hadde 16 sønner: al-Walīd, Sulaimān, Marwān den eldre, Yazīd, Marwān den yngre, Muʿāwiya, Hischām, Bakkār, al-Hakam, ʿAbdallāh, Maslama, ʿAnbasa, Muhammad, Saʿīd, al-Haddschādsch og Qubaisa. Fire av dem ble selv kalifer etterhvert: al-Walīd I, Sulaimān, Yazīd II og Hishām.
Katarina Vasa
Etter at dronning Christina abdiserte ble Katarinas sønn Karl Gustav konge under navnet Karl X Gustav, den første av Huset Pfalz-Zweibrücken-Kleeburg.
Bleiken
Bleiken er mest kjent for stoppestedet på Gjøvikbanen, Bleiken stasjon, som ble åpnet i 1901. Herfra er det vid utsikt over Randsfjorden. Det var en matbutikk på stedet til 2006.
Verruca vulgaris
Verruca vulgaris er en type vorte som er vanlig å ha på føttene og hendene.
Amenfonna
Amenfonna er en isbre på Nordaustlandet, Svalbard. Breen er en del av Vestfonna og ligger i den sørøstlige delen av Gustav V Land. Navnet skal være hentet fra Amendalen, men det har ikke vært mulig å finne ut hvor Amendalen ligger.
Kwesi Bekoe Amissah-Arthur
Amissah-Arthur hadde en B.Sc.-grad i økonomi fra 1974 og en M.Sc.-grad i økonomi fra 1980. Før han ble sentralbanksjef, hadde han mange verv i Finansdepartementet, Ghana Commercial Bank, Ghana National Petroleum Corporation, Ghana National Procurement Agency, Ghana Supply Commission og University of Ghana.
I 2009 gjorde Ghanas president, John Atta Mills, endringer i den politiske ledelsen i landet, og Amissah-Arthur overtok som sentralbanksjef for Ghanas bank etter Paul A. Acquah 1. oktober 2009. I 2012 ble han utnevnt til Ghanas visepresident, etter at president John Atta Mills døde, og daværende visepresident John Dramani Mahama overtok som president.
Egmont Harald Petersen
Egmont H. Petersen ble typograf og grunnla i 1878 under trange små kår sitt eget boktrykkeri, som senere ble supplert med et bokbinderi, og som fra 1882 ble drevet under hans eget navn. Han opparbeidet langsomt virksomheten til en av Københavns førende med investeringer i nytt apparatur som krevde mer og mer plass, slik at han i 1911 ervervet en stor tomt i Vognmagergade. Kvartalet undergikk da en generell sanering, og han fikk arkitekten Bernhard Ingemann til å tegne en stor bygning, Gutenberghus, hvis innretning han hadde planlagt i alle detaljer, men ikke selv fikk oppleve som ferdig bygg. Det nye stedet rommet bl.a. et kobbertrykkeri, en moderne reproduksjonsanstalt samt redaksjonslokaler for de magasiner som han var utgiver av.
Jon Erling Tenvik
Jon Erling Tenvik (født 15. november 1960 i Larvik) er en norsk forretningsmann, marineoffiser og konsul.
Gulsott
Sykdomsmekanisme
Når de røde blodlegemer går til grunne dannes et avfallstoff, bilirubin. Det skilles ut av kroppen gjennom leveren til tarmen. I fosterlivet overføres bilirubin fra fosteret gjennom morkaken til moren som derved skiller ut bilirubin for fosteret. Etter fødselen må barnet ta hånd om denne utskillelsen selv, men fordi fosteret har benyttet moren til denne utskillelsen er ikke barnets lever moden for denne oppgaven de første dagene etter fødselen. Det skyldes at det er for lite av et enzym, glucuronyltransferase, i levercellene. Enzymet er nødvendig for bilirubinutskillelsen. Bilirubin hopes derfor opp i kroppen og fordi dette er gult av farge blir barnet gult. Det forhøyede bilirubinnivå stimulerer produksjonen av enzymet og etterhvert som dette øker, øker også bilirubinutskillelsen og gulsotten avtar. Høyeste bilirubinnivå nås vanligvis på 3-5 dag etter fødselen og gulsotten varer vanligvis 7–10 dager. Fordi alle nyfødte har nedsatt evne til å skille ut bilirubin får alle økning i bilirubinnivået i blodet etter fødselen, men økningen varierer fra barn til barn, derfor blir ikke alle synlig gule. Den vanlige gulsott er normalt fenomen og kalles fysiologisk gulsott.
Hva kan legen gjøre
Er ikke denne behandling tilstrekkelig kan det en sjelden gang være nødvendig å ta ut noe av det bilirubinrike blodet og erstatte det med bilirubinfattig blod (blodutskifting).
Cnemospathidae
Cnemospathidae er en liten familie av fluer som lever på de sørligste landområdene (bortsett fra Antarktis). Det er uklart hvilke arter som bør regnes til gruppen og kanskje bør alle regnes som en undergruppe av sumpfluer. Én art, Prosopantrum flavifrons, har blitt spredt til Europa. Disse fluene ser ut til å yngle i kadavere og ekskrementer.
Johan Storm
Familie
Da Johan Storm ble født i Lom, var faren, Ole Johan Storm, (1806–1850) prest (kapellan) der. Broren Gustav var født i Rendalen i 1845, han ble også professor. Ole Johan Storm ble siden sokneprest i Lardal.
Ole Vig
Oppvekst
Vig vokste opp i et fattig småbrukerhjem med haugiansk preg på Vikanlandet, nordvest for Stjørdalshalsen. Småbruket var husmannsplass under Røkke Nordre og Vig tilhører Røkke-slekten. Han lærte tidlig å lese, og det unge talentet ble oppdaget under konfirmasjonsundervisningen av presten F.A. Widerøe på Værnes i 1839. Med Widerøes hjelp kom Vig til seminaret i Klæbu i 1841, og var ferdigutdannet lærer i 1843. Siden hadde han lærerstillinger i Åfjord og Kristiansund.
Pierre Puvis de Chavannes
Kunstner
På Montmartre hadde han en affære med en av sine modeller, Suzanne Valadon, som skulle bli en av de ledende, franske kvinnelige kunstnere på denne tiden.
Kavala
Antikken
Neapolis var en by i regionen Makedonia og havnen til Filippi som lå 14 km unna. Byen var et medlem av det andre athenske sjøforbundet etter som en søyle i Athen nevner et bidrag fra Neapolis til forbundet.
Romersk tid
Den romerske militærvegen Via Egnatia gikk gjennom byen og bidro til øke handelen. Byen ble en romersk civitas i 168 f.Kr., og var en base for Brutus og Cassius i 42 f.Kr. før de ble beseiret i slaget ved Filippi. Apostelen Paulus gikk i land i Kavala på hans første sjøreise til Europa.
Osmansk tid
Mehmet Ali, grunnlegger av et muslimsk dynasti som hersket over Egypt, ble født i Kavala i 1769. Hans hus har blitt bevart som et museum.
Det moderne Kavala
Under andre verdenskrig og etter at Athen falt, ga Tyskland Kavala til sine allierte Bulgaria i 1941 som belønning, men byen ble frigjort i 1944.
På slutten av 1950-tallet hadde Kavala ekspandert mot havet ved å gjenvinne land fra området vest for havnen.
I 1967 forlot kong Konstantin II av Hellas Athen med kurs for Kavala i et mislykket forsøk på å foreta et motkupp mot militærjuntaen.
Terje Aa
I 1993 tapte Norge finalen i Bermuda Bowl i Santiago for Nederland. I 2001 i Paris var Norge på nytt i finalen, denne gangen tapte de for USA.
Alodia
Historie
Alodia ble konvertert til kristendommen av misjonærer sendt av keiser Justinian I den store og hans keiserinne Teodora I av Det bysantinske riket. Monofysittisk kristendom blomstret i Alodia mer enn andre kristne sekter. Alodias senter var sør for den store svingen til Nilen og sør i dagens al Jazirah med Soba som hovedstad. P.L. Shennie nevner en kong David, som døde i 1015, som man lærte om fra en nylig oppdaget gravstøtte. Det ser ut som om Alodia og Makuria på et tidspunkt ble slått sammen til én stat, kanskje på grunn av nære dynastiske forbindelser mellom rikene. Selv om statene kan ha blitt slått sammen på et tidspunkt, fikk Alodia senere sin uavhengighet tilbake.
Alodia var den av de nubiske statene som var lengst unna Egypts og dermed mottok mist innflytelse derfra, og den var den siste av de nubiske statene som konverterte til islam. Det var i begynnelsen av det sekstende århundre at Alodia ble endelig ødelagt av funjene, som konverterte området til islam. Arkeologiske funn tyder på at riket hadde gått inn i en nedgangstid så tidlig som det trettende århundre. På slutten av dette århundre skrev al-Harrani at hovedstaden hadde blitt flyttet til Wayula, og senere mamelukkutsendinger skrev at regionen var delt mellom ni herskere.
Østlandets Blad
Omlegging
ØB ble den andre nettavisen i verden som opphevet betalingsmuren på nettsiden sin, 20. august 2013. Før dem var avisen San Francisco Chronicle, som opphevet muren tidligere den samme måneden. Muren er senere stengt igjen.
Kongsgårdmoen skole
Kongsgårdmoen skole ble ferdig bygget i 1964. Det er en barneskole som ligger på Kongsgårdmoen ca. 7 km utenfor sentrum av Kongsberg. Skolen har ca. 200 elever, og har hvert år rundt ti klasser.
Men nå er det bygget en ny skole. Den ble bygget i 2015. Den har ingen kjeller men den er mye mere moderne enn den gamle skolen. Det var også funnet asbest på den gamle Kongsgårdmoen skole.
Viktor Orbán
Politisk karriere
Central European University, etablert av George Soros i 1991, flyttet i 2019 størstedelen av virksomheten fra Budapest til Wien på grunn av press fra Orban. Myndighetene i Ungarn krevde blant annet alle institusjoner med utenlandsk akkreditering også måtte drive tilsvarende utdanning i opphavslandet. Kritikerne hevdet at kravet var politisk motivert. I august 2018 la CEU ned programmet i kjønnsforskning etter at Orbans regjering la ned forbud mot denne studieretningen. I 2018 flyttet Soros sin Open Society Foundation til Berlin etter press fra regjeringen.
Koronavirusepidemien
I forbindelse med Koronaviruspandemien i 2019–2020 innførte Ungarn 30. mars 2020 en kriselov som gir statsministeren (Orbán) mulighet til å styre ved hjelp av dekreter uten å gå veien om parlamentet. Kriseloven gjelder på ubestemt tid og gir statsministeren rett til å oppheve eldre lover og endre straffeloven slik at alle som «forvrenger fakta» kan interneres. Statsministeren kan selv avgjøre hvor lenge kriseloven skal gjelde. Kritikere mener Ungarn med dette har tatt skrittet over i diktatur. Washington Post kaller det et stille statskupp. The Economist beskriver på bakgrunn av dette situasjonen i Ungarn som nært diktatur. The Telegraph beskriver Orbans regime som EUs første diktatur. Foreign Policy skriver at Orbans unntakslov kan bli vanskelig å reversere. Organisasjonen Freedom House mener at Ungarn er i en gråsone mellom demokrati og diktatur. Anne Applebaum skriver kontroll med koronaviruset bare er et påskudd for å sikre seg mer makt.
Odovakar
Biografi
Da den bysantinske generalen Illus ba om Odovakars hjelp i 484 i hans kamp for å avsette keiser Zenon, invaderte Odovakar de av keiserens områder som lå lengst vest. Zenon svarte først ved å anspore rugierne i det området som i dag er Østerrike til å angripe Italia. I løpet av vinteren 487–488 krysset Odovakar elven Donau og beseiret rugierne i deres eget territorium.
John Tengo Jabavu
Biografi
Jabavu, var sønn av Mtwanambi, og ble født i en landsby nær Heraldtown. Han gikk på skole ved Fort Hare universitetet, og ble senere lærer ved Somerset East.
Jabavu ledet en delegasjon som møtte i House of Parliament i London. De ville protestere mot et forslag om handelsregulering for afrikanere i Sør-Afrika. I London ble han kjent med kvekerne George Cadbury, eier av sjokoladeselskapet Cadbury, og forretningsmannen Joseph Crosfield.
Leanid Karnijenka
I junior-VM i 2006 var Karnijenkas beste plassering en 16.-plass.
Albert Cossery
I alle Cossery sine bøker finner handlingen alltid sted i Egypt eller i andre arabiske land og de skildrer den store kontrasten mellom fattigdom og rikdom, den mektige og rike elitenen og de maktesløse, fattige menneskene. Bøkene skrives ofte på en vittig men samtidig dramatisk måte. Cossery sine bøker håner forfengelighet og trangsynt materialisme. Noen av hans bøker er også blitt oversatt til engelsk og andre språk. I 1990 ble Cossery tildelt den franske utmerkelsen Grand Prix de La Francophonie de l'Académie française og i 2005 mottok han utmerkelsen Grand Prix Poncetton.
Karen-Marie Ellefsen
Sportskommentator
Ellefsen fikk sin første store oppgave under sommer-OL i Moskva 1980. Hun har siden kommentert olympiske sommerleker, samt vært programleder for NRK på Lillehammer i 1994, Nagano 1998 og Vancouver 2010. Ellefsen har stor interesse for friidrett og har bidratt for NRK på alle EM og VM i friidrett siden 1987. Hun har også vært reporter under ski-VM i Holmenkollen i 1982, Trondheim 1997, Ramsau i 1999 og Holmenkollen i 2011. Ellefsen har også kommentert hurtigløp på skøyter under Allround-NM 1983 for herrer i NRKs dekning av norgesmesterskapet.
Den tropiske stormen Fay
Stormhistorie
Den tropiske stormen Fay oppsto i forbindelse med en tropisk bølge i det nordøstlige Karibia i midten av august. Systemet førte med seg kraftig over Leewardøyene og Puerto Rico før det dreide vestover. 15. august ble systemet gitt navnet Den tropiske stormen Fay. Senere samme dag førte Fay til kraftig nedbør på Hispaniola-øya, noe som forårsaket fare for flom. 18. august traff stormen land i Florida. Stormen førte med seg flom og mye vind over store deler av det østlige Florida. Etter å ha gått ut mot Atlanterhavet snudde Fay vestover igjen og krysset nordlige Florida 22. august. Fay fortsatte å gå i «sikk-sakk» fra hav til land, noe som gjorde den til den første stormen som noen gang har truffet land i Florida fire ganger. Fay ble svekket på sin ferd langs den nordlige kysten av Mexicogulfen og ble 24. august nedgradert til en tropisk depresjon. 28. august gikk Fay endelig i oppløsning.
Sannikov Land
Jakov Sannikov og Matvej Gedensjhtrom hevdet å ha sett øya under kartleggingsekspedisjonen sin til Nysibirøyene i 1809-1810. Jakov Sannikov var den første som rapporterte å ha sett «ukjent land» nord for Kotelnyjøya i 1811 (derfor «Sannikov Land»).
I 1886 rapporterte den russiske oppdageren baron Eduard Toll om at han hadde sett land i det fjerne under en ekspedisjon til Nysibirøyene. I august 1901 satte han ut på en ny ekspedisjon, Den russiske polekspedisjonen, med det russiske polarskipet «Zarja» over Laptevhavet for å finne det sagnomsuste Sannikov Land, men ble raskt blokkert av pakkis ved Nysibirøyene. I 1902 gjorde Eduard Toll og tre av mannskapet fra Zarja forsøk på å nå Sannikov Land nord for De Long-øyene til fots mens Zarja lå fanget i isen. De fant ikke øya og forsvant sporløst i november 1902 da de reiste sørover fra Bennettøya på løse isflak.
På bakgrunn av det solide arbeidet Sannikov ellers gjorde, og fordi det ligger grunne sandbanker der øya visstnok ble observert, mener noen historikere og geografer at øya virkelig eksisterte, men ble ødelagt av erosjon og ble til en undersjøisk sandbanke som flere andre øyer i området. Denne prosessen er observert med flere øyer i Nysibirøyene, som for eksempel Semjonovskij som forsvant på 1950- eller 1960-tallet. Andre igjen mener at Sannikov Land kan ha vært en luftspeiling, som en ofte kan se i arktiske strøk, av Bennettøya. Andre igjen regner Sannikov Land som en form for pseudohistorie.
Irokesere
1700-tallet
Mange tuscaroraer og oneidaer sluttet seg til amerikanerne under den amerikanske uavhengighetskrigen, mens mohawkene, senecaene, onondagaene og cayugaene forble lojale mot Storbritannia. Dette var den første store splittelsen blant de seks nasjonene. Etter en rekke vellykkede operasjoner mot pionérbosetningene, ledet av mohawklederen Joseph Brant og hans britiske allierte, reagerte USA med hevn. I 1779 beordret George Washington oberst Daniel Brodhead og general John Sullivan til å lede ekspedisjoner mot irokesernasjonene for å «ikke bare kjøre over, men ødelegge» den britisk indianske alliansen. Felttoget lyktes i å få slutt på britenes og indianernes evner til å gjennomføre ytterligere betydelige angrep på amerikanske bosetninger.
Føderasjonen underskrev i 1794 Canandaigua-avtalen med USA. Etter den amerikanske uavhengighetskrigen forlot kaptein Joseph Brant og en gruppe irokesere New York for å slå seg ned i Canada. Som belønning for deres lojalitet mot britene, fikk de et stort landområde ved Grand River. Brants kryssing av elva gav det opprinnelige navnet til området: Brants ford. Innen 1847 begynte europeiske bosetter å slå seg ned i nærheten og gav landsbyen navnet Brantford, Ontario. Den opprinnelige Mohawk-bosetningen var på den sørlige kanten av dagens by ved et svært gunstig sted til å gå i land med kanoer. Før de fikk dette landområdet, eksisterte det ikke irokseserbosetninger i det området eller andre steder i det sørlige Ontario som strekker seg nordover og østover fra Ontariosjøen inn i Quebec rundt dagens Montréal. Omfattende kamper med huronene betydde konstant endring av territoriet i det sørlige Ontario mellom de to gruppene, lenge før europeisk innflytelse var til stede.